Grb Novog Sada

Grb Novog Sada predstavlja štit barokne forme, u čijem se gornjem plavom polju nalaze tri okrugle kule bakarne boje, na kojima sredinu i od gore opasuje nadstrešnica. Na svakoj kuli se nalazi šest prozora. Kule stoje odvojeno, svaka za sebe, sazidane od neotesanog kamena. Nadstrešnica gornjeg dijela je zupčasta, kapije kula su zatvorene, a prozori otvoreni. Srednja kula je nešto viša i šira, a nad njom je bijela golubica u letu koja nosi u kljunu maslinovu grančicu. U donjem zelenom polju ispod kule se nalazi sedam traka, četiri srebrne i tri plave, koje simbolizuju rijeku Dunav.

Grb grada se može upotrebljavati i u obliku zastave, koja je svjetloplave boje, a u sredini zastave se nalazi grb izrađen u bijeloj boji.

Grb je gradu dala carica Marija Terezija kada je Novi Sad dobio status grada i sadašnje ime 1. februara 1748. godine.

 Vanjski linkovi 

 https://www.021.rs/story/Novi-Sad/Vesti/134494/Sta-znaci-grb-Novog-Sada.html

Kategorija:Novi Sad
N